Z A P I S N I K
2. sjednica Vijeća Mjesnog odbora Vrapče - centar,
u Zagrebu,  09.07.2021. (datum)
s početkom u 18 sati



NAZOČNI ČLANOVI VIJEĆA: Doris Brkić, Dinko Kobešćak, Ozren Tkalčec Krznarić, Željka Mandurić, Petar Blažević,  Anđelka Drniković, Hrvoje Milinković, Tamara Oklopčić 

NENAZOČNI ČLANOVI VIJEĆA: Dario Kovačić 

OSTALI NAZOČNI: Nema

Predsjedava Doris Brkić, predsjednica Vijeća.

Zapisnik vodi: Ozren Tkalčec-Krznarić.


	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati.
	
Predsjednica predlaže dnevni red:

D N E V N I   R E D

1. Raspored dežurstava vijećnika u prostorijama Mjesnog odbora
2. Zaključci na temu zahtjeva građana
3. Zaključci na temu zahtjeva članova Vijeća
4. Pitanja i prijedlozi

Predsjednica pita članove vijeća imaju li potrebu za nadopunom dnevnog reda.
Nitko ne predlaže nadopunu.


Dnevni red je prihvaćen uz 8 glasova za, 0 suzdržanih i 0 glasova protiv.



Ad 1.  Raspored dežurstava vijećnika u prostorijama Mjesnog odbora

Članovi Vijeća primili su pisani materijal uz poziv / na sjednici, ili

	Predsjednica usmeno informira nazočne o predmetu rasprave i odlučivanja.

	U raspravi sudjeluju: Petar B., Anđelka D., Doris B., Željka M.

Vijeće jednoglasno donosi


Z A K LJ U Č A K

Dežurstvo u prostorijama Mjesnog odbora tijekom ljeta odradit će podpredsjednik Vijeća Ozren Tkalčec-Krznarić u terminu od 18 sati do 19 sati na dan 22.07. 2021. Dežurstva u kolovozu neće biti. Od rujna, dežurstvo u prostorijama Mjesnog odbora tijekom ostatka godine održavat će se svaki drugi i četvrti četvrtak u mjesecu u terminu od 18 do 19 sati. Članovi Vijeća će se izmjenjivati u primanju građana po dogovoru za tekući mjesec na sjednici Vijeća Mjesnog odbora. 


Ad 2.  Zaključci na temu zahtjeva građana

Članovi Vijeća primili su pisani materijal uz poziv / na sjednici.

U raspravi sudjeluju svi članovi Vijeća.

a) Ulica Potok – postava opreme za usporavanje prometa

Vijeće jednoglasno donosi

Z A K LJ U Č A K

Vijeće je utvrdilo da je oprema za usporavanje prometa u ulici Potok kod kućnih brojeva 26, 44, 84 i 104 postavljena. 


b) Očitovanje: Zumbulska ulica k.br. 9a/6 i k.br. 17 – postava uzdignute plohe

Vijeće većinom od 7 glasova donosi

Z A K LJ U Č A K

Vijeće će tražiti očitovanje o postavljanju uzdignutih ploha od građana koji stanuju na adresi Zumbulska ulica k.br. 9a/6 i k.br. 17. Vijeće je suglasno vezano za postavljanje navedenih uzdignutih ploha. Vijeće je izlaskom na teren utvrdilo da ulica nije u potpunosti asfaltirana te se uzdignute plohe ne mogu postaviti na predložene lokacije dok se ne sanira postojeće stanje ulice. 






c) Očitovanje: Vrapčanska ulica k.br 50/71/73 – postava uzdignute plohe

Diskusija: Dinko K. predlaže sustav brzinomjera povezanog sa semaforom. U slučaju detekcije prevelike brzine pali se crveno na semaforu.


Z A K LJ U Č A K

Vijeće će tražiti očitovanje o postavljanju jedne uzdignute plohe od građana koji stanuju na adresi Vrapčanska ulica k.br 50/71/73. Vijeće nije suglasno za postavljanje uzdignute plohe
na predloženoj lokaciji.

Predlažemo VGČ da se ponovi uvid vezano za povišenu plohu prema zahtjevu kl. 340-08/21-002/527, ur.br.  251-13-41-1/005-21-3. Postava uzdignute plohe od kbr. 40 do Ulice Manterovčak ne određuje precizno gdje je potrebno postaviti uzdignutu plohu. Traži se pomicanje uzdignute plohe na precizno mjesto (pješački prijelaz kod ulice Manterovčak) ili neko drugo rješenje (vidi diskusiju, Dinko K.). 

Molimo očitovanje po ovoj točki.



d) Zamolba za postavljanje prometnih ogledala na lokacije izlaz iz Manterovčak put na Ulicu Manterovčak (Ivančica Urh), izlazak iz Rožmanove ulice na Ulicu Ivana Botterija (Tea Vrbika), križanje Zumbulske ulice i Kožinčevog brega (Marijana Zvonar).  

Vijeće jednoglasno donosi

Z A K LJ U Č A K

Vijeće traži postavljanje prometnih ogledala na lokacije izlaz iz Manterovčak put na Ulicu Manterovčak te izlazak iz Rožmanove ulice na Ulicu Ivana Botterija. Vijeće je izlaskom na teren utvrdilo da je traženo ogledalo na križanju Zumbulske ulice i Kožinčevog brega već postavljeno. 
Vijeće traži da o preciznoj lokaciji ogledala na navedenim raskrižjima odluči prometni stručnjak.

Ad 3. Zaključci na temu zahtjeva članova Vijeća

1) Predsjednica usmeno informira nazočne o predmetu rasprave i odlučivanja.

Postavljanje vertikalne i horizontalne signalizacije kod novog dječjeg parka kod Vrapčanske ulice 139.

U raspravi sudjeluju: Doris B., Ozren T.K., Dinko K., Hrvoje M.

Vijeće jednoglasno donosi

Z A K LJ U Č A K

Vijeće traži postavljanje vertikalne (svjetlosna prometna signalizacija) i horizontalne signalizacije (pješački prijelaz na uzdignutoj plohi) na Vrapčanskoj ulici kod dječjeg parka preko puta Vrapčanske ulice 139.
Predlažemo da se sa strane igrališta također spusti nogostup tako da se uzme u obzir prijelaz osoba s invalidskim i dječjim kolicima. 
Predlažemo da se izmjesti vertikalna signalizacija koja je na nogostupu u ravnini uzdignute plohe.



2) Predsjednica usmeno informira nazočne o predmetu rasprave i odlučivanja.

Iscrtavanje novih prometnih linija na Vrapčanskoj ulici u smjeru juga kod Tržnice Vrapče, kako bi se odvojile trake za skretanje u lijevo, traka za ravno te traka za skretanje desno te bi se na taj način ubrzao protok prometa kroz križanje. 

U raspravi sudjeluju:

Vijeće jednoglasno / većinom od 8glasova donosi

Z A K LJ U Č A K

Vijeće traži iscrtavanje novih prometnih linija na Vrapčanskoj ulici u smjeru juga kod Tržnice Vrapče, kako bi se odvojile trake za skretanje u lijevo, traka za ravno te traka za skretanje desno te bi se na taj način ubrzao protok prometa kroz križanje. Predlažemo da se osvježi postojeća horizontalna signalizacija na raskrižju (pješački prijelazi, strelice itd.).


3) Član Vijeća Petar Blažević usmeno informira nazočne o predmetu rasprave i odlučivanja.

Postavljanje prometnog ogledala na križanje s ulicom Debanićev breg i Debanićeve stube te na križanje ulica Debanićev breg i Stipana Vilova.

Vijeće jednoglasno donosi

Z A K LJ U Č A K

Vijeće traži postavljanje prometnog ogledala na križanje ulica Debanićev breg i Debanićeve stube. 
Vijeće traži postavljanje prometnog ogledala na križanje ulica Debanićev breg i Stipana Vilova. 


4) Članica Vijeća Željka Mandurić usmeno informira nazočne o predmetu rasprave i odlučivanja.

Postavljanje prometnog ogledala na križanje ulica Pečnjakova i Jačkovina te na križanje ulica Pečnjakova i Jačkovinski klanec. 

U raspravi sudjeluju:

Vijeće jednoglasno donosi

Z A K LJ U Č A K

Vijeće traži postavljanje prometnog ogledala na križanje ulica Pečnjakova i Jačkovina. 
Vijeće traži postavljanje prometnog ogledala na križanje ulica Pečnjakova i Jačkovinski klanec. 


5) Član Vijeća Hrvoje M. usmeno informira nazočne o predmetu rasprave i odlučivanja.

Hrvoje traži postavljanje šipki za vježbanje.
Rasprava:
Anđelka D. podsjeća da je u studiji uređenja parka ispred ljekarne uključen upravo ovaj prijedlog.  Nakon toga se može donijeti zaključak.

U raspravi sudjeluju: Hrvoje M., Anđelka D. Ozren TK

Potrebno je pogledati što je u trenutnoj studiji.




6) Član Vijeća Dinko K. usmeno informira nazočne o predmetu rasprave i odlučivanja.

Problem je što se izlaz iz Roginine ulice na Ilicu koristi kao pomoćna ulica za polukružno okretanje automobila prema zapadu. 
Vijeće jednoglasno donosi

Z A K LJ U Č A K


Predlažemo dodavanje prometnog znaka za zabranu polukružnog okretanja NA JUŽNOJ STRANI (dolazak iz Vrapča sa smjera Zapada).
Također tražimo ugađanje semafora – predlaže se skraćivanje vremena čekanja da se upali zeleno svjetloza izlazak iz Roginine ulice.

7) Član Vijeća Hrvoje M. usmeno informira nazočne o predmetu rasprave i odlučivanja.
Radi transparentnosti traži se snimanje sjednice i ostali zahvati koji racionalno pomažu transparentnosti.
S Grad Zagreb ima mogućnost objavljivanja zapisnika i zaključaka sa sjednice, predlaže se objavljivati link do materijala na neslužbenoj Facebook stranici „VMO Vrapče-centar“ te zabraniti komentiranje na toj stranici.

8) Član Vijeća Anđelka D. usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K


Traži se informacija kada će se realizirati planirana izgradnja dječjeg parka u Jačkovini iza kbr. 50, KO Vrapče, kčbr 1089/2 površine 6132 m2. 
Napominjemo da uz navedeni dječji park također postoji mogućnost za izgradnju doma za starije i nemoćne osobe.



Ad 4. Pitanja i prijedlozi 

Tamara O. – pitanje suženja ulice Vrapčanska Draga i Manterovčaka, problem je da vatrogasna kola imaju poteškoće kod ulaska u ulicu radi izdignutog terena (zidića). Postoji plan rješavanja tog problema, treba vidjeti što se dogodilo u proceduri. Također je pitanje kolikom frekvencijom je potrebno postaviti hidrante u ulici Vrapčanska draga.

Kako ćemo dobivati materijale za sjednicu? Doris odgovara da bi to slali elektronički, osim iznimno u papirnatom obliku, ako netko zatraži. Kako nitko nije zatražio papirnati oblik, ostaje elektronički oblik. Arhiviranje u papirnatom obliku treba napraviti za pojedinu sjednicu u MO Vrapče-centar.

Petar B. – pitanje čišćenja šljunka koji se sakuplja u kanalima za odvod vode npr. u proljeće; kanali se napune šljunkom i voda poplavljuje dvorišta.

Doris B. – datum sljedeće sjednice je srijeda, 18.8.2021. u 18:00

Željka M. – postavljeno je pitanje preuređenja tržnice i projekta; prvo je potrebno dobiti dokumentaciju koju smo tražili

Ozren T. K. – postavljanje pitanja besplatnog korištenja odbojkaškog terena na Vrapčanskoj aleji prvenstveno za djecu, a onda i za odrasle građane u nekom terminu

Hrvoje Milinković – postavlja pitanje dobivanja zapisnika sa konstituirajuće sjednice; Doris B. odgovara da zapisnik treba doći kada uz poziv na sljedeću sjednicu



Dovršeno u 19:53 sati.

Zagreb, 09.07.2021.




Zapisnik sastavio-la: 						
Ozren Tkalčec

KLASA: 026-02/21-002/1078
URBROJ: 251-06-11-13-21-2
Zagreb, 09.07. 2021.
 						
Predsjednica
Vijeća Mjesnog odbora

